HELEY Number Plate | Regtransfers.co.uk
Results for HELEY
'HELEY' Registrations (5)
'HELEY' Look-a-likes (3)
Alternative 'HELEY' Registrations (2) US Woordfees 2019: Nederlandse en Vlaamse komponent | LitNet
Hieronder is items op vanjaar se US Woordfeesprogram op Stellenbosch (1-10 Maart 2019) met ’n Nederlandse of Vlaamse komponent. Volledige program heel onder.
Connie Palmen (Foto: Vera de Kok - Eigen werk [CC BY-SA 3.0], via Wikimedia Commons)
Karin Benjamin en Loes Nas, in gesprek met Radna Fabias, Connie Palmen, Ellen Deckwitz en Valda Jansen. Moontlik gemaak deur die Kaapse Forum vir Neerlandistiek en SASNEV
Vier sterke vrouwen uit de literaire wereld gaan met elkaar in gesprek: de Nederlandse auteur en essayist Connie Palmen, de Zuid-Afrikaanse auteur en columnist Valda Jansen en twee Nederlandse dichters Ellen Deckwitz en de uit Curaçao afkomstige Radna Fabias. Ze debatteren over jeugd, rebellie en verzet, over hun visie op literatuur en de vorm die zij daarvoor kiezen. Karin Benjamin en Loes Nas leiden het gesprek.
2 Maart 17:00 60 min | ATKV Boektent R55 | R70 by die deur
Met: Frieda van den Heever as gasvrou. Aangebied deur Protea Boekhuis, Naledi en NB-Uitgewers
9 Maart 17:00 90 min | ATKV Boektent R55 | R70 by die deur – glas wyn ingesluit
Ellen Deckwitz (Foto: Sebastiaan ter Burg from Utrecht, The Netherlands [CC BY 2.0], via Wikimedia Commons)
Ryan Pedro, in gesprek met Ellen Deckwitz en Radna Fabias. Moontlik gemaak deur die Kaapse Forum vir Neerlandistiek en SASNEV
Die talentvolle digter Ryan Pedro gesels met twee jong en suksesvolle digters – Ellen Deckwitz uit Nederland en Radna Fabias, oorspronklik afkomstig van Curaçao – oor die belang van pryse en erkenning, die rol van afkoms en die lekkerte van skryf en optree. Uiteraard vertel dié verhoogpersoonlikhede ook hoekom hulle gedigte so goed ontvang is in die Lae Lande.
2 Maart 14:00 60 min | Adam Small Seminaarkamer R55 | R70 by die deur Taal: Afrikaans en Nederlands
’n Uitstalling van die afgelope vier jaar se wenners van die internasionale Picture this!-prenteboek-illustrasiekompetisie maak vanjaar ’n Woordfees-draai nadat dit reeds in die ander deelnemende lande, Duitsland, Engeland en Nederland, vertoon is. Dié wedstryd is deur Lemniscaat, die bekendste Nederlandse kinderboekuitgewer, begin om ongepubliseerde illustreerders die kans te gee om raakgesien te word deur bekendstelling in ’n katalogus tydens die Bologna Kinderboek-Beurs in Italië. Kom verlustig jou in meer as 40 kleurryke werke – waaronder dié van die drie onlangse Stellenbosse wenners. Werke is te koop.
1-10 Maart 10:00 - 17:00 Voorportaal Stellenbosch-stadsaal, gratis
ARGITEKTUUR UIT VLAANDERE
Taalboustene uit die argitektuur
Dolf Wieërs, emeritusprofessor en argitek uit Vlaandere, gesels oor die kleurryke herkoms van gesegdes en uitdrukkings wat hul oorsprong in die argitektuur en boukuns het. Ondergrondse blyplekke in Suid-Afrika Die Vlaamse argitek Jan Keymis het in Port Elizabeth navorsing oor ondergrondse wonings binne ’n Suid-Afrikaanse konteks gedoen. Hy verduidelik aan die hand van interessante internasionale en plaaslike voorbeelde die verskille tussen, asook die voor- en nadele van ondergrondse en bogrondse boukuns.
Kultuur – landskap – argitektuur: Lesse uit Limburg
Die Vlaamse provinsie Limburg en die Boland stem in baie opsigte ooreen – albei streke word gekenmerk deur historiese dorpies en vrugteboerdery. Rudolf Perold het pas sy doktorale navorsing in geografie en argitektuur aan die universiteite van Stellenbosch en Hasselt voltooi. Hy praat oor die werk van twee argitektuurpraktyke in die Limburgse hoofstad wat op omsigtige wyse tot die argitektuurerfenis in hul streek bydra.
9 Maart 14:00 105 min (3 sessies van 35 min) | Adam Small Seminaarkamer Gratis Taal: Afrikaans en Vlaams
Regisseur: Jannie du Toit & Susan Mouton. Met: Jannie du Toit (sang en kitaar), Susan Mouton (tjello) Vervaardiger: Jannie du Toit
Jannie du Toit en Susan Mouton bederf die gehoor in Die eggo van jou oë met Jannie se jongste liedjies en gunstelinge uit sy jeugjare – van die Afrikaanse kunslied, wêreldpop, folk van die sestigeren sewentigerjare en die beste uit die Europese kleinkunstradisie. Dis Dylan tot Doep en die Beatles tot Brel saam met enkele instrumentale werke vir tjello en kitaar.
Met: Amanda Strydom (sang) begelei deur Coenraad Rall (klavier)
Amanda Strydom is volksbesit. Sy vier in 2019 vier dekades in die vermaaklikheidsbedryf. In hierdie konsert sing sy liedjies uit haar groot repertoire van haar albums en ook ballades in Frans, Engels en Nederlands. Oudergewoonte verweef sy stories en poësie met die musiek en dek sy die hele spektrum van die skreeusnaakse tot roerende patos.
Niël Rademan (foto: Naomi Bruwer)
Hier is die volledige program van US Woordfees 2019 in PDF-formaat.